
Text rozhodnutia
Súd: Krajský súd Bratislava Spisová značka: 5Co/71/2015 Identifikačné číslo súdneho spisu: 1111244631 Dátum vydania rozhodnutia: 31. 07. 2015 Meno a priezvisko sudcu, VSÚ: JUDr. Juraj Považan ECLI: ECLI:SK:KSBA:2015:1111244631.4 Uznesenie Krajský súd v Bratislave v právnej veci navrhovateľky: R.. K. W.G., Q.. XX.XX.XXXX, U.: I.. F. Č.. XX, U., zastúpenej advokátskou kanceláriou FUTEJ & Partners s.r.o., so sídlom v Bratislave, Ul. Radlinského č. 2, proti odporcovi: Slovenská republika, zastúpená Národnou bankou Slovenska, so sídlom v Bratislave, Ul. Imricha Karvaša č.1, o náhradu škody 432,- eur s príslušenstvom takto r o z h o d o l : Súd o p r a v u j e rozsudok zo dňa 24. februára 2015, č.k. 5Co/71/2015-527, 5Co/72/2015, 5Co/73/2015 nasledovne: Druhý výrok rozsudku správne znie : „Odvolací súd napadnuté uznesenie súdu prvého stupňa zo dňa 28. januára 2015, č.k. 12C/194/2011-509 p o t v r d z u j e.“ Tretí výrok rozsudku správne znie : „Odvolací súd napadnuté uznesenie súdu prvého stupňa zo dňa 28. januára 2015, č.k. 12C/194/2011-511 p o t v r d z u j e.“ o d ô v o d n e n i e : Odvolací súd rozsudkom zo dňa 24. februára 2015 č.k. 5Co/71/2015-527, 5Co/72/2015, 5Co/73/2015 rozsudok súdu prvého stupňa v napadnutej časti potvrdil. Napadnuté uznesenia súdu prvého stupňa zo dňa 28. januára 2015, č.k. 12C/149/2011-481 a č.k. 12C/149/2011-511 potvrdil. Odporcovi nepriznal náhradu trov odvolacieho konania. Z obsahu spisu (č. l. 509 a 511) i odôvodnenia rozsudku vyplýva, že pri písomnom vyhotovení rozsudku, v jeho druhom a treťom výroku, došlo k chybe v písaní pri označení čísla konania preskúmavaných uznesení. Podľa § 164 O. s. p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Súd v súlade s citovaným zákonným ustanovením chyby v písaní v dotknutých výrokoch rozsudku opravil. Poučenie: Toto uznesenie nemožno napadnúť odvolaním.

